title: Решение (ОВППС) 2015/556 на Съвета от 7 април 2015 година за изменение на Решение 2010/413/ОВППС на Съвета относно ограничителни мерки срещу Иран

text:
               8.4.2015

               BG

               Официален вестник на Европейския съюз

               L 92/101

         РЕШЕНИЕ (ОВППС) 2015/556 НА СЪВЕТА
   от 7 април 2015 година
   за изменение на Решение 2010/413/ОВППС на Съвета относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2010/413/ОВППС на Съвета от 26 юли 2010 г. относно ограничителни мерки срещу Иран и за отмяна на Обща позиция 2007/140/ОВППС (1), и по-специално член 23 от него,
   като има предвид, че:

               (1)

               На 26 юли 2010 г. Съветът прие Решение 2010/413/ОВППС.

               (2)

               С решението си от 22 януари 2015 г. по съединени дела T-420/11 и T-56/12 Общият съд на Европейския съюз отмени решения 2011/299/ОВППС (2) и 2011/783/ОВППС (3) на Съвета, доколкото те включват следните образувания в списъка на лицата и образуванията, спрямо които се прилагат ограничителни мерки, поместен в приложение II към Решение 2010/413/ОВППС: Ocean Capital Administration GmbH, First Ocean Administration GmbH, First Ocean GmbH & Co. KG, Second Ocean Administration GmbH, Second Ocean GmbH & Co. KG, Third Ocean Administration GmbH, Third Ocean GmbH & Co. KG, Fourth Ocean Administration GmbH, Fourth Ocean GmbH & Co. KG, Fifth Ocean Administration GmbH, Fifth Ocean GmbH & Co. KG, Sixth Ocean Administration GmbH, Sixth Ocean GmbH & Co. KG, Seventh Ocean Administration GmbH, Seventh Ocean GmbH & Co. KG, Eighth Ocean Administration GmbH, Eighth Ocean GmbH & Co. KG, Ninth Ocean Administration GmbH, Ninth Ocean GmbH & Co. KG, Tenth Ocean Administration GmbH, Tenth Ocean GmbH & Co. KG, Eleventh Ocean Administration GmbH, Eleventh Ocean GmbH & Co. KG, Twelfth Ocean Administration GmbH, Twelfth Ocean GmbH & Co. KG, Thirteenth Ocean Administration GmbH, Fourteenth Ocean Administration GmbH, Fifteenth Ocean Administration GmbH, Sixteenth Ocean Administration GmbH, Kerman Shipping Co. Ltd, Woking Shipping Investments Ltd, Shere Shipping Co. Ltd, Tongham Shipping Co. Ltd, Uppercourt Shipping Co. Ltd, Vobster Shipping Co. Ltd, Lancelin Shipping Co. Ltd., IRISL Maritime Training Institute, Kheibar Co. и Kish Shipping Line Manning Co.

               (3)

               32 от посочените образувания следва да бъдат включени отново в списъка на лицата и образуванията, спрямо които се прилагат ограничителни мерки, въз основа на ново изложение на основанията за това.

               (4)

               С решението си от 22 януари 2015 г. по дело Т-176/12 Общият съд на Европейския съюз отмени Решение 2012/35/ОВППС на Съвета (4) да включи Bank Tejarat в списъка на лицата и образуванията, спрямо които се прилагат ограничителни мерки, поместен в приложение II към Решение 2010/413/ОВППС.

               (5)

               Bank Tejarat следва отново да бъде включена в списъка на лицата и образуванията, спрямо които се прилагат ограничителни мерки, въз основа на ново изложение на основанията за това.

               (6)

               Решение 2010/413/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 2010/413/ОВППС се изменя, както е посочено в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 7 април 2015 година.

            За Съвета

            Председател

         E. RINKĒVIČS

      (1)  ОВ L 195, 27.7.2010 г., стр. 39.

      (2)  Решение 2011/299/ОВППС на Съвета от 23 май 2011 г. за изменение на Решение 2010/413/ОВППС относно ограничителни мерки срещу Иран (ОВ L 136, 24.5.2011 г., стр. 65).

      (3)  Решение 2011/783/ОВППС на Съвета от 1 декември 2011 г. за изменение на Решение 2010/413/ОВППС относно ограничителни мерки срещу Иран (ОВ L 319, 2.12.2011 г., стр. 71).

      (4)  Решение 2012/35/ОВППС на Съвета от 23 януари 2012 г. за изменение на Решение 2010/413/ОВППС относно ограничителни мерки срещу Иран (ОВ L 19, 24.1.2012 г., стр. 22).

      ПРИЛОЖЕНИЕ

                  1)

                  Образуванието, посочено по-долу, се вмъква в списъка, поместен в част I от приложение II към Решение 2010/413/ОВППС:
                  I.   Лица и образувания, участващи в дейности, свързани с ядрената програма или с балистични ракети, и лица и образувания, оказващи подкрепа на правителството на Иран

                  Б.   Образувания

                              Име

                              Идентификационни данни

                              Основания

                              Дата на включване в списъка

                              105.

                              Bank Tejarat

                              Пощенски адрес: Taleghani Br. 130, Taleghani Ave. P.O.Box: 11365 -5416, Tehran; Тел.: 88826690; Телекс: 226641 TJTA IR.; Факс: 88893641; Уебсайт: http://www.tejaratbank.ir

                              Bank Tejarat оказва значителна подкрепа на правителството на Иран, като предоставя финансови средства и услуги по финансиране на проекти за разработване на находища на нефт и природен газ. Секторът на нефта и природния газ представлява важен източник на финансиране за правителството на Иран; освен това редица проекти, финансирани от Bank Tejarat, се изпълняват от дъщерни дружества на образувания, притежавани или контролирани от правителството на Иран. В допълнение Bank Tejarat продължава отчасти да бъде собственост на правителството на Иран и е тясно свързана с него, поради което то е в състояние да оказва влияние върху решенията на Bank Tejarat, включително участието ѝ в проекти, които иранското правителство разглежда като важен приоритет.
                              Освен това, тъй като Bank Tejarat предоставя финансиране за различни проекти за добив на суров нефт и рафиниране, които неотменно налагат придобиването на ключово за тези сектори оборудване и технологии, чиято доставка за ползване в Иран е забранена, Bank Tejarat може да се причисли към участващите в снабдяването със забранени стоки и технологии.

                              8.4.2015 г.

                  2)

                  Образуванията, посочени по-долу, се вмъкват в списъка, поместен в част III от приложение II към Решение 2010/413/ОВППС:
                  III.   Islamic Republic of Iran Shipping Lines (IRISL)

                  Б.   Образувания

                              Име

                              Идентификационни данни

                              Основания

                              Дата на включване в списъка

                              4.

                              Ocean Capital Administration GmbH

                              Schottweg 5, Hamburg 22087, Germany; Регистрационен документ на дружеството № HRB92501 (Германия), издаден на 4 януари 2005 г.

                              Холдингово дружество на IRISL със седалище в Германия, притежавано и контролирано от IRISL.

                              8.4.2015 г.

                              5.

                              First Ocean Administration GMBH

                              Schottweg 5, Hamburg 22087, Germany; Регистрационен документ на дружеството № HRB94311 (Германия), издаден на 21 юли 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              5a.

                              First Ocean GMBH & Co. Kg

                              Schottweg 5, Hamburg 22087, Germany; Регистрационен документ на дружеството № HRA102601 (Германия), издаден на 19 септември 2005 г.; ИМО № 9349576

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              6.

                              Second Ocean Administration GMBH

                              Schottweg 5, Hamburg 22087, Germany; Регистрационен документ на дружеството № HRB94312 (Германия), издаден на 21 юли 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              6a.

                              Second Ocean GMBH & Co. Kg

                              Schottweg 5, Hamburg 22087, Germany; Регистрационен документ на дружеството № HRA102502 (Германия), издаден на 24 август 2005 г. ИМО №: 9349588

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              7.

                              Third Ocean Administration GMBH

                              Schottweg 5, Hamburg 22087, Germany; Регистрационен документ на дружеството № HRB94313 (Германия), издаден на 21 юли 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              7a.

                              Third Ocean GMBH & Co. Kg

                              Schottweg 5, Hamburg 22087, Germany; Регистрационен документ на дружеството № HRA102520 (Германия), издаден на 29 август 2005 г. ИМО № 9349590

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              8.

                              Fourth Ocean Administration GMBH

                              Schottweg 5, Hamburg 22087, Germany; Регистрационен документ на дружеството № HRB94314 (Германия), издаден на 21 юли 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              8a.

                              Fourth Ocean GMBH & CO. KG

                              Schottweg 5, Hamburg 22087, Germany; Регистрационен документ на дружеството № HRA102600 (Германия), издаден на 19 септември 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              9.

                              Fifth Ocean Administration GMBH

                              Schottweg 5, Hamburg 22087, Germany; Регистрационен документ на дружеството № HRB94315 (Германия), издаден на 21 юли 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              9a.

                              Fifth Ocean GMBH & CO. KG

                              Schottweg 5, Hamburg 22087, Germany; Регистрационен документ на дружеството № HRA102599 (Германия), издаден на 19 септември 2005 г.; ИМО №: 9349667

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              10.

                              Sixth Ocean Administration GMBH

                              Schottweg 5, Hamburg 22087, Germany; Регистрационен документ на дружеството № HRB94316 (Германия), издаден на 21 юли 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              10a.

                              Sixth Ocean GMBH & CO. KG

                              Schottweg 5, Hamburg 22087, Germany; Регистрационен документ на дружеството № HRA102501 (Германия), издаден на 24 август 2005 г.; ИМО №: 9349679

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              11.

                              Seventh Ocean Administration GMBH

                              Schottweg 5, Hamburg 22087, Germany; Регистрационен документ на дружеството № HRB94829 (Германия), издаден на 19 септември 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              11a.

                              Seventh Ocean GMBH & CO. KG

                              Schottweg 5, Hamburg 22087, Germany; Регистрационен документ на дружеството № HRA102655 (Германия), издаден на 26 септември 2005 г.; ИМО №: 9165786

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              12.

                              Eighth Ocean Administration GMBH

                              Schottweg 5, Hamburg 22087, Germany; Регистрационен документ на дружеството № HRB94633 (Германия), издаден на 24 август 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              12a.

                              Eighth Ocean GmbH & CO. KG

                              Schottweg 5, Hamburg 22087, Germany; Регистрационен документ на дружеството № HRA102533 (Германия), издаден на 1 септември 2005 г.; ИМО №: 9165803

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              13.

                              Ninth Ocean Administration GmbH

                              Schottweg 5, Hamburg 22087, Germany; Регистрационен документ на дружеството № HRB94698 (Германия), издаден на 9 септември 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              13a.

                              Ninth Ocean GmbH & CO. KG

                              Schottweg 5, Hamburg 22087, Germany; Регистрационен документ на дружеството № HRA102565 (Германия), издаден на 15 септември 2005 г.; ИМО №: 9165798

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              14.

                              Tenth Ocean Administration GmbH

                              Schottweg 5, Hamburg 22087, Germany

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              14a.

                              Tenth Ocean GmbH & CO. KG

                              Schottweg 5, Hamburg 22087, Germany; Регистрационен документ на дружеството № HRA102679 (Германия), издаден на 27 септември 2005 г.; ИМО №: 9165815

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              15.

                              Eleventh Ocean Administration GmbH

                              Schottweg 5, Hamburg 22087, Germany; Регистрационен документ на дружеството № HRB94632 (Германия), издаден на 24 август 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              15a.

                              Eleventh Ocean GmbH & CO. KG

                              Schottweg 5, Hamburg 22087, Germany; Регистрационен документ на дружеството № HRA102544 (Германия) издаден на 9 септември 2005 г.; ИМО № 9209324

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              16.

                              Twelfth Ocean Administration GmbH

                              Schottweg 5, Hamburg 22087, Germany; Регистрационен документ на дружеството № HRB94573 (Германия), издаден на 18 август 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              16a.

                              Twelfth Ocean GmbH & CO. KG

                              Schottweg 5, Hamburg 22087, Germany; Регистрационен документ на дружеството № HRA102506 (Германия), издаден на 25 август 2005 г.

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              17.

                              Thirteenth Ocean Administration GmbH

                              Schottweg 5, Hamburg 22087, Germany

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              18.

                              Fourteenth Ocean Administration GmbH

                              Schottweg 5, Hamburg 22087, Germany

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              19.

                              Fifteenth Ocean Administration GmbH

                              Schottweg 5, Hamburg 22087, Germany

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              20.

                              Sixteenth Ocean Administration GmbH

                              Schottweg 5, Hamburg 22087, Germany

                              Притежавано от IRISL чрез Ocean Capital Administration GmbH, което е холдингово дружество на IRISL.

                              8.4.2015 г.

                              37.

                              IRISL Maritime Training Institute

                              № 115, Ghaem Magham Farahani St. P.O. Box 15896-53313, Tehran, Iran

                              IRISL Maritime Training Institute е притежавано и контролирано от IRISL, като IRISL държи 90 % от акциите на дружеството, а неговият представител е заместник-председател на управителния съвет. Занимава се с обучението на служители на IRISL.

                              8.4.2015 г.

                              39.

                              Kheibar Co.

                              Iranshahr shomali (North) avenue, nr 237, 158478311 Tehran, Iran

                              Kheibar Co. е притежавано и контролирано от IRISL, като IRISL държи 81 % от акциите на дружеството, а неговият представител е член на управителния съвет. Осигурява резервни части за корабите.

                              8.4.2015 г.

                              40.

                              Kish Shipping Line Manning Co.

                              Sanaei Street Kish Island Iran

                              Kish Shipping Line Manning Co. е притежавано и контролирано от IRISL. Занимава се с набирането и управлението на персонала на IRISL.

                              8.4.2015 г.


title: Решение на Комисията от 12 декември 2013 година за създаване на Европейски научноизследователски съвет

text:
               20.12.2013

               BG

               Официален вестник на Европейския съюз

               C 373/23

         РЕШЕНИЕ НА КОМИСИЯТА
   от 12 декември 2013 година
   за създаване на Европейски научноизследователски съвет
   2013/C 373/09
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2013/743/EC на Съвета от 3 декември 2013 г. за създаване на специална програма за изпълнение на рамковата програма за научни изследвания и иновации „Хоризонт 2020“ (2014—2020 г.) (1), и по-специално член 6, параграфи 1 и 2 от него,
   като има предвид, че:

               (1)

               С цел да се осигури приемственост с действията и дейностите, осъществявани съгласно Решение № 2006/972/ЕО (2), Европейският научноизследователски съвет („ЕНС“), който следва да бъде създаден с Решение 2013/743/EC на Съвета, следва да замени ЕНС, създаден с Решение 2007/134/ЕО на Комисията, и да стане негов правоприемник (3).

               (2)

               В член 6, параграф 2 от Решение 2013/743/EC се предвижда, че ЕНС се състои от независим научен съвет и специална изпълнителна структура. Специалната изпълнителна структура следва да бъде създадена като външна структура под формата на изпълнителна агенция, която да се учреди с отделен акт в съответствие с Регламент (ЕО) № 58/2003 на Съвета (4).

               (3)

               За членове на научния съвет се определят учени, инженери и изследователи с безспорна репутация. Те са независими от външни интереси и следва да се назначават по начин, чрез който се гарантира приемственост в работата на научния съвет.

               (4)

               С цел да се гарантира своевременното изпълнение на специалната програма научният съвет на ЕНС, създаден с Решение 2007/134/ЕО, вече изготви предварителни становища в очакване на мерките, които да бъдат приети в съответствие с член 7 от Решение 2013/743/EC. Тези предварителни становища следва да бъдат потвърдени или отхвърлени от новия научен съвет, който ще бъде създаден с настоящото решение.

               (5)

               Следва да се определят необходимите разпоредби за дейността на научния съвет.

               (6)

               Следва да бъдат предвидени разпоредби, с които да се гарантира добро сътрудничество между научния съвет и специалната изпълнителна структура на ЕНС.

               (7)

               Научният съвет следва да има достъп до документите и данните, необходими за работата му, в съответствие с Регламент (ЕО) № 45/2001 на Европейския парламент и на Съвета (5).

               (8)

               В Решение 2013/743/EC се предвижда изплащане на възнаграждение на членовете на научния съвет за изпълняваните от тях задачи, като за целта следва да се определят съответните правила.

               (9)

               Решение 2007/134/ЕО на Комисията следва да бъде отменено,

         РЕШИ:
   Член 1
   Създаване на Европейски научноизследователски съвет
   Създава се Европейски научноизследователски съвет (ЕНС) за периода от 1 януари 2014 г. до 31 декември 2020 г. Той заменя Европейския научноизследователски съвет, създаден с Решение 2007/134/ЕО на Комисията, и е негов правоприемник.
   Член 2
   Членове на научния съвет
   1.   Научният съвет се състои от председателя на ЕНС („председател на ЕНС“) и още 21 членове. Посочените 21 лица в приложение I се назначават за членове на научния съвет за срока, посочен в приложението.
   2.   Членовете изпълняват своите задачи независимо, без да допускат външна намеса. Те своевременно уведомяват Комисията за всеки конфликт на интереси, който може да възпрепятства тяхната обективност.
   3.   Членовете се назначават за срок до четири години с възможност за еднократно подновяване на мандата им. Възможно е обаче член на научния съвет да бъде назначен за срок, по-кратък от максималния, за да се осигури поетапна ротация на членовете. Членовете изпълняват длъжността си, докато не бъдат сменени или не изтече мандатът им.
   4.   В надлежно обосновани случаи, за да се запази целостта или приемствеността на научния съвет, Комисията може по своя инициатива да прекрати мандата на някой от членовете.
   Член 3
   Работа на научния съвет
   1.   Научният съвет приема свой процедурен правилник и кодекс за поведение относно спазването на поверителност, възникването на конфликт на интереси и обработката на лични данни в съответствие с Регламент (ЕО) № 45/2001.
   2.   Научният съвет провежда толкова пленарни заседания, колкото налага работата му. На уебсайта на ЕНС се публикува обобщен протокол от пленарните заседания.
   3.   Председателят може да реши заседанията да се провеждат при закрити врата в съответствие с приетия от научния съвет процедурен правилник.
   4.   Научният съвет може да създава постоянни комитети, работни групи и други структури, съставени от негови членове, за изпълнение на специални задачи.
   5.   Научният съвет, създаден с настоящото решение, потвърждава или отхвърля предварителните становища, изготвени от научния съвет, създаден с Решение 2007/134/ЕО, относно мерките, които да бъдат приети в съответствие с член 7 от Решение 2013/743/EC, веднага след създаването си.
   Член 4
   Сътрудничество в рамките на Европейския научноизследователски съвет
   Научният съвет и специалната изпълнителна структура осигуряват съгласуваност между стратегическите и оперативните аспекти на всички дейности на ЕНС. Председателят на ЕНС, заместник-председателите на научния съвет и директорът на специалната изпълнителна структура провеждат редовни координационни заседания, чрез които да се осигури ефикасно сътрудничество.
   Член 5
   Достъп до документи и данни
   1.   Комисията и специалната изпълнителна структура предоставят на научния съвет необходимите за работата му документи, данни и съдействие, които му позволяват да работи самостоятелно и независимо, в съответствие с Регламент (ЕО) № 45/2001.
   2.   Членовете на научния съвет използват документите и данните, които са получили в съответствие с параграф 1, само за целите и задачите, за които са им предоставени, при спазване на изискванията за поверителност.
   3.   Научният съвет прилага съответните организационни и технически мерки за сигурност и поверителност на документите и данните, за да се предотврати неразрешено разгласяване или достъп до информация, както и случайно или неправомерно унищожаване, загуба или подмяна на данни и документи.
   4.   Членовете на научния съвет отделят необходимото внимание на въпросите, свързани с легитимността, адекватността, целесъобразността, точността, необходимостта и ограниченията във времето при събирането, обработката и съхранението на лични данни.
   5.   В случай че не може бъде предоставен достъп до документи и данни или достъп до лични данни поради съображения за защита на личните данни, поверителност, сигурност или по причини от обществен интерес, Комисията и специалната изпълнителна структура представят на научния съвет писмено обяснение за причините, поради които не може да бъде осигурен достъп, както и всякаква информация по съответния въпрос, която по тяхна преценка може да бъде предоставена в рамките на разпоредбите на регламентите.
   Член 6
   Възнаграждение на членовете на научния съвет, с изключение на председателя на ЕНС
   Правилата за изплащането на възнаграждение за задачите, изпълнявани от членовете на научния съвет, с изключение на председателя на ЕНС, и за възстановяването на техните пътни и дневни разходи, са определени в приложение II.
   Член 7
   Отмяна
   Решение 2007/134/ЕО се отменя. Позоваванията на отмененото решение се тълкуват като позовавания на настоящото решение.
   Член 8
   Влизане в сила
   Настоящото решение влиза в сила на 1 януари 2014 г.

      Съставено в Брюксел на 12 декември 2013 година.

            За Комисията

         Máire GEOGHEGAN-QUINN

            Член на Комисията

      (1)  ОВ L 347, 20.12.2013 г., стр. 965.

      (2)  Решение на Съвета 2006/972/ЕО от 19 декември 2006 г. относно специалната програма „Идеи“ за изпълнение на Седма рамкова програма на Европейската общност за научни изследвания, технологично развитие и демонстрационни дейности (2007—2013 г.), (ОВ L 400, 30.12.2006 г., стр. 243).

      (3)  Решение на Комисията 2007/134/ЕО от 2 февруари 2007 г. за създаване на Европейски научноизследователски съвет (ОВ L 57, 24.2.2007 г., стр. 14).

      (4)  Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (ОВ L 11, 16.1.2003 г., стр. 1).

      (5)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      ПРИЛОЖЕНИЕ I

         Членове на научния съвет

                  Име и институция

                  Край на мандата

                  Klaus BOCK, Датска национална фондация за научни изследвания

                  31 декември 2016 г.

                  Nicholas CANNY, Национален университет на Ирландия, Голуей

                  31 декември 2014 г.

                  Sierd A.P.L. CLOETINGH, Утрехтски университет

                  31 декември 2015 г.

                  Tomasz DIETL, Полска академия на науките

                  31 декември 2014 г.

                  Daniel DOLEV, Еврейски университет — Йерусалим

                  31 декември 2014 г.

                  Athene DONALD, Кеймбриджки университет

                  31 декември 2016 г.

                  Barbara ENSOLI, Висш здравен институт, Рим

                  31 декември 2016 г.

                  Pavel EXNER, Чешка академия на науките

                  31 декември 2014 г.

                  Nuria Sebastian GALLES, Университет „Помпеу Фабра“, Барселона

                  31 декември 2016 г.

                  Reinhard GENZEL, Институт по извънземна физика „Макс Планк“

                  31 декември 2016 г.

                  Carl-Henrik HELDIN, Институт „Лудвиг“ за изследване на рака, Университет на Упсала

                  31 декември 2014 г.

                  Timothy HUNT, Фондация за изследвания на рака „Cancer Research UK“, Саут Мимс

                  31 декември 2014 г.

                  Matthias KLEINER, Дортмунтски технически университет

                  31 декември 2016 г.

                  Éva KONDOROSI, Унгарска академия на науките

                  31 декември 2016 г.

                  Mart SAARMA, Хелзинкски университет

                  31 декември 2014 г.

                  Nils Christian STENSETH, Университет на Осло

                  31 декември 2017 г.

                  Martin STOKHOF, Амстердамски университет

                  31 декември 2017 г.

                  Anna TRAMONTANO, Университет „Сапиенца“, Рим

                  31 декември 2014 г.

                  Isabelle VERNOS, Център по геномно регулиране, Барселона

                  31 декември 2014 г.

                  Reinhilde VEUGELERS, Католически университет — Льовен

                  31 декември 2016 г.

                  Michel WIEVIORKA, Център за социологически анализи и действие, Париж

                  31 декември 2017 г.

      ПРИЛОЖЕНИЕ II

         Правила за изплащане на възнаграждение на членовете на научния съвет, с изключение на председателя, съгласно член 6

                  1.

                  Възнагражденията на членовете на научния съвет, с изключение на председателя, и техните пътни и дневни разходи във връзка с изпълнението на задачите им се изплащат от специалната изпълнителна структура по договор, който съдържа условията, определени в точки 2—5.

                  2.

                  Възнагражденията на заместник-председателите на научния съвет са в размер на 3 500 EUR за пълно участие в пленарно заседание и 1 750 EUR — за частично участие.

                  3.

                  Възнагражденията на другите членове, посочени в точка 1, са в размер на 2 000 EUR за пълно участие в пленарно заседание и 1 000 EUR — за частично участие.

                  4.

                  Извършването на плащания се разрешава от директора на специалната изпълнителна структура или неговия заместник въз основа на присъствен списък, заверен от председателя на ЕНС и от директора на специалната изпълнителна структура или от техните заместници. В присъствения списък се посочва дали всеки член е участвал в цялото заседание („пълно участие“), или само в част от него („частично участие“).

                  5.

                  Когато е целесъобразно, за заседания, различни от пленарните, специалната изпълнителна структура възстановява пътните и дневните разходи на членовете на научния съвет, необходими за изпълнение на дейността им, съгласно сключения с тях договор в съответствие с правилата на Комисията за възнаграждение на външни експерти (1).

                  6.

                  Възнагражденията, пътните и дневните разходи се плащат от оперативния бюджет на специалната програма, създадена с Решение 2013/743/ЕС.

         (1)  Решение С(2007) 5858 на Комисията.


title: Решение (ЕС, Евратом) 2015/1566 на представителите на правителствата на държавите членки от 16 септември 2015 година за назначаване на четирима съдии и един генерален адвокат в Съда на Европейския съюз

text:
               19.9.2015

               BG

               Официален вестник на Европейския съюз

               L 244/58

         РЕШЕНИЕ (ЕС, ЕВРАТОМ) 2015/1566 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
   от 16 септември 2015 година
   за назначаване на четирима съдии и един генерален адвокат в Съда на Европейския съюз
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 253 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               Мандатът на четиринадесет съдии и четирима генерални адвокати в Съда на Европейския съюз изтича на 6 октомври 2015 г. Освен това броят на генералните адвокати в Съда на Европейския съюз беше увеличен на единадесет, считано от 7 октомври 2015 г., с Решение 2013/336/ЕС на Съвета (1). Следва да се пристъпи към назначения за периода от 7 октомври 2015 г. до 6 октомври 2021 г.

               (2)

               Беше предложено функциите на съдии в Съда на Европейския съюз на г-н Marкo ILEŠIČ и на г-жа Camelia TOADER да бъдат подновени. Кандидатурите на г-н Eugene REGAN и на г-н Michail VILARAS бяха предложени за длъжността съдия в Съда на Европейския съюз. Освен това кандидатурата на г-н Manuel CAMPOS SÁNCHEZ-BORDONA беше предложена за длъжността генерален адвокат в Съда на Европейския съюз.

               (3)

               Комитетът, създаден съгласно член 255 от Договора за функционирането на Европейския съюз, даде становище относно годността на г-н Marкo ILEŠIČ, г-жа Camelia TOADER, г-н Eugene REGAN и г-н Michail VILARAS да упражняват функциите на съдии в Съда на Европейския съюз, както и относно годността на г-н Manuel CAMPOS SÁNCHEZ-BORDONA да упражнява функциите на генерален адвокат в Съда на Европейския съюз,

         ПРИЕХА НАСТОЯЩОТО РЕШЕНИЕ:
   Член 1
   За съдии в Съда на Европейския съюз за периода от 7 октомври 2015 г. до 6 октомври 2021 г. се назначават:

               —

               г-н Marкo ILEŠIČ,

               —

               г-н Eugene REGAN,

               —

               г-жа Camelia TOADER,

               —

               г-н Michail VILARAS.

         Член 2
   Г-н Manuel CAMPOS SÁNCHEZ-BORDONA се назначава за генерален адвокат в Съда на Европейския съюз за периода от 7 октомври 2015 г. до 6 октомври 2021 г.
   Член 3
   Настоящото решение влиза в сила в деня след датата на публикуването му в Официален вестник на Европейския съюз.

      Съставено в Брюксел на 16 септември 2015 година.

            Председател

         C. BRAUN

      (1)  Решение 2013/336/ЕС на Съвета от 25 юни 2013 г. за увеличаване на броя на генералните адвокати в Съда на Европейския съюз (ОВ L 179, 29.6.2013 г., стр. 92).


title: Решение на Съвета от 20 септември 2005 година за сключването на протокол към Евро-средиземноморското споразумение между Европейските общности и техните държави-членки, от една страна, и Арабска република Египет, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32005D0702

Официален вестник n° L 267 , 12/10/2005 стр. 0024 - 0024 Официален вестник n° L 173 , 27/06/2006 стр. 0007 - 0007

		20050920Решение на Съветаот 20 септември 2005 годиназа сключването на протокол към Евро-средиземноморското споразумение между Европейските общности и техните държави-членки, от една страна, и Арабска република Египет, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2005/702/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 310 във връзка с член 300, параграф 2, второ изречение и член 300, параграф 3, втора алинея от него,като взе предвид Акта за присъединяване от 2003 г., и по-специално член 6, параграф 2 от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) Протоколът към Евро-средиземноморското споразумение между Европейските общности и техните държави-членки, от една страна, и Арабска република Египет, от друга страна, бе подписан от името на Европейската общност и нейните държави-членки на 20 декември 2004 г.(2) Протоколът следва да бъде одобрен,РЕШИ:Член единственПротоколът към Евро-средиземноморското споразумение за асоцииране между Европейските общности и техните държави-членки, от една страна, и Арабска република Египет, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, се одобрява от името на Европейската общност и на нейните държави-членки.Текстът на протокола е приложен към настоящото решение [2].Съставено в Брюксел на 20 септември 2005 година.За СъветаПредседателM. Beckett[1] Съгласие от 23 февруари 2005 г. (все още непубликувано в Официален вестник).[2] ОВ L 31, 4.2.2005 г., стр. 31.--------------------------------------------------


title: 2010/622/ЕС: Решение на Съвета от 7 октомври 2010 година за подписване, от името на Европейския съюз, на Споразумението между Европейския съюз и Федеративна република Бразилия относно премахването на визите за краткосрочно пребиваване за притежателите на обикновени паспорти

text:
               20.10.2010

               BG

               Официален вестник на Европейския съюз

               L 275/3

         РЕШЕНИЕ НА СЪВЕТА
   от 7 октомври 2010 година
   за подписване, от името на Европейския съюз, на Споразумението между Европейския съюз и Федеративна република Бразилия относно премахването на визите за краткосрочно пребиваване за притежателите на обикновени паспорти
   (2010/622/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               С цел да хармонизират своите визови политики с разпоредбите на Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите-членки, както и тези, чиито граждани се освободени от това изискване (1), някои държави-членки премахнаха визите за гражданите на Федеративна република Бразилия („Бразилия“) преди своето присъединяване към Съюза, тъй като Бразилия е в списъка на третите държави, чиито граждани са освободени от задължението за виза.

               (2)

               По конституционни причини Бразилия не може да премахне визите за тези държави-членки едностранно, а се налага да бъде сключено споразумение за премахване на визите, което да бъде ратифицирано от бразилския парламент.

               (3)

               Бразилия има двустранни споразумения за премахване на визите с повечето държави-членки, сключени преди тяхното присъединяване към Съюза или преди създаването на общата визова политика. Четири държави-членки обаче нямат сключено в миналото двустранно споразумение за премахване на визите и поради това Бразилия все още изисква от гражданите на тези държави-членки да представят виза за краткосрочно пребиваване.

               (4)

               От самото естество на общата визова политика и от изключителната външна компетентност на Съюза в тази област произтича, че само Съюзът може да договаря и сключва споразумения за премахване на визи, а не отделните държави-членки.

               (5)

               Предвид нереципрочното третиране от страна на Бразилия на някои държави-членки с решение от 18 април 2008 г. Съветът разреши на Комисията да договори споразумение между Съюза и Бразилия относно премахването на визите за краткосрочно пребиваване, така че да се гарантира реципрочно премахване на визите.

               (6)

               Преговорите за изготвяне на споразумението бяха започнати на 2 юли 2008 г. и приключиха на 1 октомври 2009 г.

               (7)

               При условие на евентуалното му сключване на по-късна дата Споразумението между Европейския съюз и Федеративна република Бразилия относно премахването на визите за краткосрочно пребиваване за притежателите на обикновени паспорти, парафирано на 28 април 2010 г. в Брюксел, следва да бъде подписано.

               (8)

               Настоящото решение представлява развитие на разпоредбите на достиженията на правото от Шенген, в които Обединеното кралство не взема участие в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (2); следователно Обединеното кралство не участва в неговото приемане и не е обвързано от него, нито от неговото прилагане.

               (9)

               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (3); следователно Ирландия не участва в неговото приемане и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Одобрява се от името на Съюза подписването на Споразумението между Европейския съюз и Федеративна република Бразилия относно премахването на визите за краткосрочно пребиваване за притежателите на обикновени паспорти („Споразумението“), при условие на сключването му (4).
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) Споразумението от името на Съюза, при условие на сключването му.
   Член 3
   Настоящото решение влиза в сила в деня на приемането му.

      Съставено в Люксембургна 7 октомври 2010 година.

            За Съвета

            Председател

         M. WATHELET

      (1)  ОВ L 81, 21.3.2001 г., стр. 1.

      (2)  ОВ L 131, 1.6.2000 г., стр. 43.

      (3)  ОВ L 64, 7.3.2002 г., стр. 20.

      (4)  Текстът на Споразумението ще бъде публикуван заедно с решението за сключването му.


title: 2007/239/ЕОРешение на Съвета от 5 март 2007 година относно позицията на Общността относно Решение № 1/2007 на Съвместния комитет, посочен във Временното споразумение относно търговията и свързаните с търговията въпроси между Европейската общност, от една страна, и Република Албания, от друга страна, относно приемане на процедурния правилник, включително Общите условия за реда на работа и структурата на работните групи ЕО-Албания

text:
               21.4.2007

               BG

               Официален вестник на Европейския съюз

               L 104/32

         РЕШЕНИЕ НА СЪВЕТА
   от 5 март 2007 година
   относно позицията на Общността относно Решение № 1/2007 на Съвместния комитет, посочен във Временното споразумение относно търговията и свързаните с търговията въпроси между Европейската общност, от една страна, и Република Албания, от друга страна, относно приемане на процедурния правилник, включително Общите условия за реда на работа и структурата на работните групи ЕО-Албания
   (2007/239/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 300, параграф 2, втора алинея от него,
   като взе предвид Споразумението за търговия и търговско-икономическо сътрудничество между Европейската икономическа общност и Република Албания (1) (наричано по-долу „Споразумението“), което влезе в сила на 1 декември 1992 г., и по-специално член 18 от него,
   като взе предвид Временното споразумение за търговия и свързаните с търговията въпроси между Европейската общност, от една страна, и Република Албания, от друга (2) (наричано по-долу „Временното споразумение“), което бе подписано на 12 юни 2006 г., и по-специално членове 42 и 43 от него,
   като взе предвид предложението на Комисията,
   като има предвид, че:

               (1)

               Временното споразумение влиза в сила на 1 декември 2006 г.

               (2)

               В член 42 от Временното споразумение се предвижда, че Съвместният комитет, създаден със Споразумението, контролира прилагането и изпълнението на Временното споразумение.

               (3)

               В член 43, трета алинея от Временното споразумение се предвижда, че Съвместният комитет приема свой процедурен правилник.

               (4)

               В член 18, параграф 1, буква д) от Споразумението се предвижда, че Съвместният комитет може да реши да сформира работни групи.

               (5)

               Предназначението, съставът и сферите на компетентност на работните групи следва да се предвидят в процедурния правилник.

               (6)

               Общността следва да определи позицията, която ще се приеме в рамките на Съвместния комитет във връзка с приемането на процедурния правилник,

         РЕШИ:
   Член единствен
   Позицията, която ще приеме Общността в рамките на Съвместния комитет, посочен в член 42 от Временното споразумение за търговия и свързаните с търговията въпроси между Европейската общност, от една страна, и Република Албания, от друга, се основава на проекта за решение на Съвместния комитет, приложен към настоящото решение.

      Съставено в Брюксел на 5 март 2007 година.

            За Съвета

            Председател

         F.-W. STEINMEIER

      (1)  ОВ L 343, 25.11.1992 г., стр. 2.

      (2)  ОВ L 239, 1.9.2006 г., стр. 2.
    ---documentbreak---

               21.4.2007

               BG

               Официален вестник на Европейския съюз

               L 104/34

         РЕШЕНИЕ № 1/2007
   от …
   на Съвместния комитет, посочен във Временното споразумение относно търговията и свързаните с търговията въпроси между Европейската общност, от една страна, и Република Албания, от друга страна, относно приемане на процедурния правилник, включително Общите условия за реда на работа и структурата на работните групи ЕО-Албания
   СЪВМЕСТНИЯТ КОМИТЕТ,
   като взе предвид Споразумението за търговия и търговско-икономическо сътрудничество (наричано по-долу „Споразумението“) между Европейската икономическа общност и Република Албания, което влезе в сила на 1 декември 1992 г., и по-специално член 18 от него,
   като взе предвид Временното споразумение за търговия и свързаните с търговията въпроси между Европейската общност, от една страна, и Република Албания, от друга, подписано на 12 юни 2006 г. (наричано по-долу „Временното споразумение“), и по-специално членове 42 и 43 от него,
   като има предвид, че Временното споразумение влезе в сила на 1 декември 2006 г.,
   РЕШИ:
   Член 1
   Председателство
   Съвместният комитет се председателства последователно от всяка от договарящите се страни.
   Член 2
   Заседания
   Съвместният комитет провежда редовно заседание веднъж годишно последователно в Брюксел и в Тирана. По искане на която и да било от страните и по взаимно съгласие може да се свикват специални заседания на Съвместния комитет.
   Освен ако не е договорено друго, Съвместният комитет не заседава публично.
   Член 3
   Делегации
   Преди всяко заседание председателят се информира за планирания състав на делегацията на всяка страна.
   На заседанията на Съвместния комитет може да присъства представител на Европейската инвестиционна банка (ЕИБ) в качеството на наблюдател, когато в дневния ред присъстват въпроси, засягащи банката.
   Съвместният комитет може да кани на заседанията си лица, които не са членове, с цел да си осигури информация по определени теми.
   Държавите-членки на Европейската общност се информират за заседанията на Съвместния комитет.
   Член 4
   Секретариат
   Едно длъжностно лице от Европейската комисия и едно длъжностно лице от Република Албания изпълняват заедно функцията на секретари на Съвместния комитет.
   Член 5
   Кореспонденция
   Цялата кореспонденция от и до председателя на Съвместния комитет се препраща и на двамата секретари. Двамата секретари следят кореспонденцията да се разпространява, когато е целесъобразно, до съответните им представители в Съвместния комитет.
   Член 6
   Дневен ред на заседанията
   1.   Председателят и секретарите съставят предварителен дневен ред за всяко заседание най-късно 15 работни дни преди началото на заседанието.
   Предварителният дневен ред се състои от точките, за чието включване секретарите са получили молба най-късно 21 работни дни преди началото на заседанието, с изключение на това, че точките не се вписват в предварителния дневен ред, ако секретарите не получат подкрепящи документи най-късно в деня на оповестяване на дневния ред.
   Съвместният комитет приема дневния ред в началото на всяко заседание. Точки, различни от съдържащите се в предварителния дневен ред, може да се включат в дневния ред при съгласие на двете страни.
   2.   След съгласуване с двете страни председателят може да съкрати сроковете, определени в параграф 1, за да се съобрази с необходимото за конкретен случай.
   Член 7
   Протокол
   Страната домакин на заседанието съставя проект за протокол за всяко заседание на Съвместния комитет. В него се посочват приетите решения и препоръки, както и приетите заключения. В срок два месеца след заседанието проектът за протокол се предава за одобрение на Съвместния комитет. След като бъде одобрен, протоколът се подписва от председателя и двамата секретари и всяка от страните предоставя по един оригинал. Копие от протокола се изпраща до всеки от посочените в член 5 от настоящото решение адресати.
   Член 8
   Разисквания
   Съвместния комитет приема своите решения и формулира своите препоръки с взаимното съгласие на страните.
   В периода между заседанията Съвместният комитет може да взема решения или да прави препоръки чрез писмена процедура, при условие че и двете страни са съгласни.
   Решенията и препоръките на Съвместния комитет по смисъла на член 43 от Временното споразумение се озаглавяват съответно „Решение“ и „Препоръка“ и са последвани от сериен номер, датата на приемането им и описание на предмета им.
   Решенията и препоръките на Съвместния комитет се подписват от председателя и се заверяват от двамата секретари.
   Решенията, взети от Съвместния комитет, се публикуват от страните в съответните им официални издания. Всяка от страните може да вземе решение относно публикуването на който и да е друг акт, приет от Съвместния комитет.
   Член 9
   Езици
   Официални езици на Съвместния комитет са официалните езици на двете страни.
   Освен ако не се реши друго, разискванията на Съвместния комитет се основават на документите, изготвени на посочените езици.
   Член 10
   Разходи
   Общността и Република Албания покриват разходите, произтичащи от участието им в заседанията на Съвместния комитет и на работните групи, което включва както разходи за персонала, пътя и пребиваването, така и пощенски и телекомуникационни разходи.
   Разходите за устен, писмен превод и възпроизвеждане на документи на заседанията, както и всички други разходи за практическата организация на заседанията се поемат от страната — домакин на заседанието.
   Член 11
   Работни групи
   Общите правила за реда на работа и структурата на работните групи, създадени, за да подпомагат Съвместния комитет при изпълнението на задълженията му, са изброени в приложението към настоящото решение.
   Работните групи се състоят от представители на двете страни. Те се председателстват последователно от двете страни съгласно правилника на Съвместния комитет.
   Работните групи работят под ръководството на Съвместния комитет, пред който се отчитат след всяко от заседанията си. Те не взимат решения, а отправят препоръки към Съвместния комитет.
   Съвместният комитет може да реши да закрие някоя от съществуващите работни групи, да промени сферата ѝ на компетентност или да създаде нови работни групи, които да му помагат да изпълнява задълженията си.
   ПРИЛОЖЕНИЕ
   Сфера на компетентност и структура на работните групи на ЕО и Албания съгласно Временното споразумение
   1.   Състав и председател
   Работните групи се състоят от представители на Европейската комисия и представители на правителството на Република Албания (наричана по-долу „Албания“). Те се председателстват от двете страни. Държавите-членки биват информирани за заседанията на работните групи.
   2.   Секретариат
   Едно длъжностно лице от Европейската комисия и едно длъжностно лице от правителството на Албания изпълняват заедно функцията на секретари на всяка от работните групи.
   Всички съобщения относно работните групи се изпращат на секретарите на съответната работна група.
   3.   Заседания
   Работните групи провеждат редовно заседание веднъж годишно и при възникване на необходимост, ако и двете страни са съгласни. Времето и мястото на провеждане на всяко заседание на работна група се одобряват от двете страни.
   Ако и двете страни дадат съгласието си, работните групи могат да канят на своите заседания експерти, които да осигуряват конкретна информация, която се изисква.
   4.   Тематична област
   Работните групи обсъждат въпроси в съответствие с мултидисциплинарната структура на всяка работна група, посочена по-долу. Прилагането на Временното споразумение и Европейското партньорство, подготовката за прилагане на Споразумението за стабилизиране и асоцииране и напредъкът при сближаването, въвеждането и прилагането на законодателството се оценяват във всички съответни области. Работните групи разглеждат всеки проблем, който възникне в рамките на съответната им област, и дават предложения за приемане на мерки.
   Работните групи също така служат за форум за допълнително разясняване на достиженията на правото и следят напредъка на Албания в привеждането на достиженията на правото на Общността в съответствие с ангажиментите, поети съгласно Временното споразумение.
   5.   Протокол
   За всяко заседание на работна група се съставя проект за протокол в срок два месеца след заседанието. След като се приеме от страните, копие от протокола се изпраща от секретаря на работната група на секретаря на Съвместния комитет.
   6.   Публичност
   Освен ако не се реши друго, работните групи не заседават публично.
   7.   Структура на работните групи

               1.

               Работна група по търговия, промишленост, митници и данъчно облагане

               2.

               Работна група по земеделие и рибарство

               3.

               Работна група по вътрешен пазар и конкуренция

               4.

               Работна група по икономически и финансови въпроси и статистика

               5.

               Работна група по иновации, информационно общество и социална политика

               6.

               Работна група по транспорт, околна среда, енергетика и регионално развитие


title: 2009/502/ЕО: Решение на Съвета от 19 януари 2009 година за сключването, от името на Общността, на Споразумение за научно и технологично сътрудничество между Европейската общност и правителството на Нова Зеландия

text:
               1.7.2009

               BG

               Официален вестник на Европейския съюз

               L 171/27

         РЕШЕНИЕ НА СЪВЕТА
   от 19 януари 2009 година
   за сключването, от името на Общността, на Споразумение за научно и технологично сътрудничество между Европейската общност и правителството на Нова Зеландия
   (2009/502/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 170 във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Комисията постигна договореност, от името на Общността, за Споразумение за научно и технологично сътрудничество с правителството на Нова Зеландия.

               (2)

               Споразумението беше подписано на 16 юли 2008 г. в Брюксел при условие за сключването му на по-късна дата.

               (3)

               Споразумението следва да бъде одобрено,

         РЕШИ:
   Член 1
   Одобрява се от името на Общността Споразумението за научно и технологично сътрудничество между Европейската общност и правителството на Нова Зеландия (наричано по-долу „споразумението“).
   Член 2
   Комисията представлява Общността и приема позицията на Общността, която да се застъпва в Съвместния комитет за научно и технологично сътрудничество, създаден съгласно член 6, параграф 1 от споразумението, по отношение на техническите изменения в споразумението в съответствие с член 6, параграф 3, буква в) от него.
   Член 3
   Председателят на Съвета извършва от името на Общността нотификацията, предвидена в член 13, параграф 1 от споразумението.

      Съставено в Брюксел на 19 януари 2009 година.

            За Съвета

            Председател

         P. GANDALOVIČ

      (1)  Становище от 21 октомври 2008 г. (все още непубликувано в Официален вестник).
    ---documentbreak---

               1.7.2009

               BG

               Официален вестник на Европейския съюз

               L 171/28

         СПОРАЗУМЕНИЕ
   за научно и технологично сътрудничество между Европейската общност и правителството на Нова Зеландия
   ЕВРОПЕЙСКАТА ОБЩНОСТ (наричана по-долу „Общността“)
   и
   ПРАВИТЕЛСТВОТО НА НОВА ЗЕЛАНДИЯ,
   заедно наричани по-долу „страните“,
   КАТО ИМАТ ПРЕДВИД, че страните осъществяват научноизследователски, технологично-развойни и демонстрационни дейности в множество области от общ интерес, и като осъзнават бързото разрастване на научното знание и неговия положителен принос за насърчаване на двустранното и международното сътрудничество,
   КАТО ОТБЕЛЯЗВАТ наличието на сътрудничество и информационен обмен в множество научни и технологични области в рамките на Договореност между Комисията на Европейските общности и правителството на Нова Зеландия за сътрудничество в областта на науката и технологиите от 17 май 1991 г.,
   КАТО ЖЕЛАЯТ да разширят обхвата на научното и технологичното сътрудничество в редица области от общ интерес чрез установяване на плодотворно партньорство за мирни цели и взаимна изгода,
   КАТО ОТБЕЛЯЗВАТ, че такова сътрудничество и прилагането на резултатите от него ще допринесат за икономическото и социалното развитие на страните, и
   КАТО ЖЕЛАЯТ да установят официална рамка за осъществяване на цялостните дейности по сътрудничество, които ще засилят сътрудничеството в областта на „науката и технологиите“ между страните,
   СЕ СПОРАЗУМЯХА ЗА СЛЕДНОТО:
   Член 1
   Определения
   За целите на настоящото споразумение:

               1.

               „Дейности по сътрудничество“ означава както преки, така и непреки дейности на сътрудничество.

               2.

               „Преки дейности по сътрудничество“ означава дейности по сътрудничество, осъществявани в областта на науката и технологиите от страните или техни изпълнителни агенти.

               3.

               „Непреки дейности по сътрудничество“ означава други, различни от преките, дейности по сътрудничество, осъществявани в областта на науката и технологиите, между правителството на Нова Зеландия или участници от Нова Зеландия, от една страна, и Общността или участници от Общността, от друга страна, чрез:

                           а)

                           участието на правителството на Нова Зеландия или на участници от Нова Зеландия в рамковата програма на Общността съгласно член 166 от Договора за създаване на Европейската общност (наричана по-долу „Рамковата програма“); и

                           б)

                           участието на Общността или участници от Общността в новозеландски изследователски програми или проекти в области на науката и технологиите, които области са сходни с тези, обхванати от рамковата програма.

               4.

               „Интелектуална собственост“ има смисъла, посочен в член 2 от Конвенцията за учредяване на Световната организация за интелектуална собственост, подписана в Стокхолм на 14 юли 1967 г.

               5.

               „Участник“ означава всяко физическо лице, обичайно пребиваващо в Нова Зеландия или Общността, или юридическо лице, установено в Нова Зеландия или Общността, което може лично да бъде носител на права и задължения от всякакъв вид и което не е страна по споразумението. За яснота се пояснява, че новозеландските предприятия от типа „crown entities“ са „участници“ и не са включени в понятието „страна“. Съвместният изследователски център (СИЦ) на ЕО се явява както участник — с цел участие в непреки дейности по сътрудничество, така и изпълнителен агент — с цел участие в преки дейности по сътрудничество.

         Член 2
   Цел и принципи
   1.   Страните насърчават, развиват и улесняват дейности по сътрудничество за мирни цели в съответствие с настоящото споразумение и законовите и подзаконовите актове на двете страни.
   2.   Дейностите по сътрудничество се извършват въз основа на следните принципи:

               а)

               взаимен и справедлив принос и полза;

               б)

               взаимен достъп на участниците до изследователски програми или проекти, осъществявани или финансирани от другата страна;

               в)

               своевременен обмен на информация, която може да засяга дейностите по сътрудничество;

               г)

               насърчаване на основано върху знанията общество за икономическото и социалното развитие на двете страни; и

               д)

               закрила на правата върху интелектуалната собственост в съответствие с член 8.

         Член 3
   Дейности по сътрудничество
   1.   Преките дейности по сътрудничество съгласно това споразумение могат да включват:

               а)

               различни по форма срещи, включително на експерти, за обсъждане и обмен на информация по научни и технологични въпроси от общ или специален характер и за определяне на изследователски и развойни проекти, които могат да се предприемат на съвместна основа;

               б)

               обмен на информация за дейности, политики, практики, законови и подзаконови актове, отнасящи се до научните изследвания и разработки;

               в)

               посещения и обмен на учени, технически персонал и други експерти по общи или конкретни теми; и

               г)

               други форми на дейности в областта на науката и технологиите, включително осъществяване на съвместни проекти и програми, за което може да се вземе решение от Съвместния комитет, посочен в член 6, в съответствие със съответните законови и подзаконови актове на страните.

         2.   С цел развитие на непреки дейности по сътрудничество всеки участник от Нова Зеландия или от Общността може да сътрудничи във всяка изследователска програма или проект, осъществявани или финансирани от другата страна, със съгласието на другите участници в тази програма или проект и съобразно съответните законови и подзаконови актове на страните и приложимите правила за участие в такива програми или проекти.
   3.   В рамките на настоящото споразумение, в случай че една страна сключи договор с участник на другата страна за непряка дейност по сътрудничество, при поискване другата страна полага усилия да предостави всякакво разумно и осъществимо съдействие, което може да е необходимо или полезно за първата страна за безпроблемното изпълнение на такъв договор.
   4.   Координирането и улесняването на дейностите по сътрудничество по настоящото споразумение са осигурени, от името на Нова Зеландия, от Министерството на изследванията, науката и технологиите или от заменилия го орган, а от името на Общността — от службите на Комисията на Европейските общности, действащи в качеството на изпълнителни агенти.
   Член 4
   Правила за изпълнение
   1.   По целесъобразност може да се осъществяват дейности по сътрудничество съгласно правилата за изпълнение, уговорени между страните или между Комисията и новозеландски организации, които финансират изследователски програми или проекти от името на правителството на Нова Зеландия. Тези правила може да определят:

               а)

               характера и продължителността на сътрудничеството в конкретна област или с конкретна цел;

               б)

               използването на интелектуалната собственост, създадена от сътрудничеството, в съответствие с настоящото споразумение;

               в)

               всякакви приложими задължения за финансиране;

               г)

               разпределянето на разходите, свързани със сътрудничеството; и

               д)

               всякакви други подходящи въпроси.

         2.   Дейности по сътрудничество, продължаващи към датата на влизане в сила на настоящото споразумение, се включват в настоящото споразумение от тази дата.
   Член 5
   Влизане на персонал и оборудване
   Всяка страна улеснява, в съответствие със съответните законови и подзаконови разпоредби на страните и държавите-членки на ЕС, влизането на своя територия и излизането от нея на заети или използвани в дейности по сътрудничество персонал, материали и оборудване на участниците.
   Член 6
   Съвместен комитет
   1.   С цел да се осигури ефективно изпълнение на настоящото споразумение, изпълнителните агенти създават Съвместен комитет за научно и технологично сътрудничество (наричан по-долу „Съвместният комитет“). Съвместният комитет се състои от представители на всяка страна и се председателства съвместно от представители на двете страни.
   2.   Съвместният комитет заседава най-малко веднъж на две години, последователно в Нова Зеландия и в Общността.
   3.   Функциите на Съвместния комитет са:

               а)

               обмен на мнения и информация по въпроси на научната и технологичната политика;

               б)

               изготвяне на препоръки към страните относно изпълнението на настоящото споразумение, включително определяне и отправяне на препоръки за допълнения към дейностите по сътрудничество, посочени в член 3, и конкретни мерки за подобряване на взаимния достъп, предвиден съгласно член 3, параграф 2;

               в)

               внасяне, при условие че се спазят вътрешните процедури за одобрение на всяка страна, на технически изменения в настоящото споразумение в случай на необходимост; и

               г)

               на всяко заседание — преглед и доклад пред страните относно състоянието, постиженията и ефективността на дейностите по сътрудничество, включително взаимния достъп, предвиден съгласно член 3, параграф 2, и правилата на всяка страна за гостуващи научни работници.

         4.   Съвместният комитет приема процедурен правилник. Той взема решения с консенсус.
   5.   Разходите на представителите на заседанията на Съвместния комитет, като например пътни и квартирни разноски, се поемат от страната, която представляват. Всички други разходи, свързани с тези заседания, се поемат от страната домакин.
   Член 7
   Финансиране
   1.   Изпълнението от всяка страна на настоящото споразумение зависи от наличието на съответни финансови средства и приложимите законови и подзаконови разпоредби на тази страна.
   2.   Разходите по дейности по сътрудничество се поемат съобразно решението на участниците или на участващите в тях страни.
   3.   Когато една страна оказва финансова подкрепа на участници от другата страна във връзка с непреки дейности по сътрудничество, всякакви безвъзмездни средства и финансови или други вноски от финансиращата страна за участници от другата страна в подкрепа на тези дейности се освобождават от данъци в съответствие със съответните законови и подзаконови разпоредби, които са в сила на територията на всяка страна към момента на предоставяне на такива безвъзмездни средства и на финансови или други вноски.
   Член 8
   Информация и права върху интелектуалната собственост
   1.   Научна и технологична информация, която не е нечия собственост и е резултат от дейности по сътрудничество, може да бъде публично оповестена от всяка от страните по обичайния ред и в съответствие с нейните общи процедури.
   2.   Всяка страна гарантира, че третира правата върху и задълженията по интелектуалната собственост на участници в непреки дейности по сътрудничество, както и съответните права и задължения, произтичащи от такова участие, съобразно съответните законови и подзаконови разпоредби и международни конвенции, включително Споразумението за свързаните с търговията аспекти на правата върху интелектуалната собственост, приложение 1В към Маракешкото споразумение за създаване на Световната търговска организация, Парижкия акт от 24 юли 1971 г. на Бернската конвенция за закрила на литературни и художествени произведения и Стокхолмския акт от 14 юли 1967 г. на Парижката конвенция за закрила на индустриалната собственост.
   3.   Всяка страна гарантира, че по отношение на интелектуалната собственост третира участниците на другата страна в непреки дейности по сътрудничество по същия начин като своите собствени участници, съгласно съответните правила за участие за всяка изследователска програма или проект или съгласно своите приложими законови и подзаконови разпоредби.
   Член 9
   Териториално приложение
   Настоящото споразумение се прилага:

               а)

               на териториите, в които се прилага Договорът за създаване на Европейската общност, и при условията, определени в посочения договор; и

               б)

               на територията на Нова Зеландия.

         Това не изключва провеждането на дейности по сътрудничество в открито море, космическото пространство или на територията на трети държави, в съответствие с международното право.
   Член 10
   Други споразумения и уреждане на спорове
   1.   Разпоредбите на настоящото споразумение не засягат правата и задълженията на страните по съществуващи и/или бъдещи споразумения между страните или между която и да е държава-членка на Общността и правителството на Нова Зеландия.
   2.   Всички въпроси или спорове, свързани с тълкуването или изпълнението на настоящото споразумение, се разрешават чрез консултация между страните.
   Член 11
   Статут на приложението
   Приложението към настоящото споразумение представлява необвързваща договореност между изпълнителните агенти относно правата върху интелектуалната собственост и други права на собственост, възникнали или предоставени за ползване в хода на преки дейности по сътрудничество.
   Член 12
   Изменение
   С изключение на техническите изменения, направени от Съвместния комитет съгласно член 6, параграф 3, буква в), настоящото споразумение може да бъде изменено по взаимно съгласие на страните чрез размяна на дипломатически ноти. Освен ако не е уговорено друго между страните, изменението влиза в сила от датата, на която страните си разменят дипломатически ноти, с които се информират взаимно за приключването на своите съответни вътрешни процедури за влизане в сила на изменението.
   Член 13
   Влизане в сила и прекратяване
   1.   Настоящото споразумение влиза в сила от датата, на която страните си разменят дипломатически ноти, с които се информират взаимно за приключването на съответните вътрешни процедури, необходими за влизането му в сила.
   2.   Настоящото споразумение е в сила за първоначален срок от пет години. Освен ако една от страните не нотифицира другата за прекратяване на споразумението в края на първоначалния срок, то ще остане в сила след първоначалния срок дотогава, докато една от страните уведоми писмено другата за своето намерение да го прекрати. В такъв случай настоящото споразумение престава да се прилага шест месеца след получаването на такава нотификация.
   3.   Прекратяването на настоящото споразумение не засяга дейности по сътрудничество, които не са напълно завършени към момента на прекратяването му, или всякакви конкретни права и задължения, възникнали съобразно приложението към настоящото споразумение.

      В ДОКАЗАТЕЛСТВО ЗА КОЕТО долуподписаните представители, надлежно упълномощени съответно от Европейската общност и правителството на Нова Зеландия, полагат подписите си под настоящото споразумение.
      СЪСТАВЕНО в два еднообразни екземпляра в Брюксел на шестнадесети юли две хиляди и осма година, на английски, български, гръцки, датски, естонски, испански, италиански, латвийски, литовски, малтийски, нидерландски, немски, полски, португалски, румънски, словашки, словенски, унгарски, френски, фински, чешки и шведски език, като всички текстове са еднакво автентични.
      Съставено в Брюксел на шестнадесети юли две хиляди и осма година.
      Hecho en Bruselas, el dieciséis de julio de dos mil ocho.
      V Bruselu dne šestnáctého července dva tisíce osm.
      Udfærdiget i Bruxelles den sekstende juli to tusind og otte.
      Geschehen zu Brüssel am sechzehnten Juli zweitausendacht.
      Kahe tuhande kaheksanda aasta juulikuu kuueteistkümnendal päeval Brüsselis.
      Έγινε στις Βρυξέλλες, στις δεκαέξι Ιουλίου δύο χιλιάδες οκτώ.
      Done at Brussels on the sixteenth day of July in the year two thousand and eight.
      Fait à Bruxelles, le seize juillet deux mille huit.
      Fatto a Bruxelles, addì sedici luglio duemilaotto.
      Briselē, divtūkstoš astotā gada sešpadsmitajā jūlijā.
      Priimta du tūkstančiai aštuntų metų liepos šešioliktą dieną Briuselyje.
      Kelt Brüsszelben, a kétezer-nyolcadik év július tizenhatodik napján.
      Magħmul fi Brussell, fis-sittax-il jum ta’ Lulju tas-sena elfejn u tmienja.
      Gedaan te Brussel, de zestiende juli tweeduizend acht.
      Sporządzono w Brukseli, dnia szesnastego lipca roku dwa tysiące ósmego.
      Feito em Bruxelas, em dezasseis de Julho de dois mil e oito.
      Întocmit la Bruxelles, la data de șaisprezece iulie două mii opt.
      V Bruseli šestnásteho júla dvetisícosem.
      V Bruslju, dne šestnajstega julija leta dva tisoč osem.
      Tehty Brysselissä kuudentenatoista päivänä heinäkuuta vuonna kaksituhattakahdeksan.
      Som skedde i Bryssel den sextonde juli tjugohundraåtta.

         За Европейската общност
         Por la Comunidad Europea
         Za Evropské společenství
         På vegne af Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

         За правителството на Нова Зеландия
         Por el Gobierno de Nueva Zelanda
         Za vládu Nového Zélandu
         På vegne af New Zealands regering
         Für die Regierung Neuseelands
         Uus-Meremaa valitsuse nimel
         Για την κυβέρνηση της Νέας Ζηλανδίας
         For the Government of New Zealand
         Pour le gouvernement de la Nouvelle-Zélande
         Per il governo della Nuova Zelanda
         Jaunzēlandes valdības vārdā
         Naujosios Zelandijos Vyriausybės vardu
         Új-Zéland kormánya részéről
         Għall-Gvern ta’ New Zealand
         Voor de regering van Nieuw-Zeeland
         W imieniu rządu Noweij Zelandii
         Pelo Governo da Nova Zelândia
         Pentru Guvernul Noii Zeelande
         Za vládu Nového Zélandu
         Za vlado Nove Zelandije
         Uuden-Seelannin hallituksen puolesta
         För Nya Zeelands regering

   ПРИЛОЖЕНИЕ

      Договореност относно правата върху интелектуалната собственост и други права на собственост, възникнали или предоставени за ползване в хода на преки дейности по сътрудничество между Нова Зеландия и Европейската общност

   Министерството на изследванията, науката и технологиите и Комисията на Европейските общности („изпълнителните агенти“) в съответствие с член 11 от Споразумението за научно и технологично сътрудничество между Европейската общност и правителството на Нова Зеландия („Споразумението“) постигнаха следното разбирателство относно закрилата на правата върху интелектуалната собственост, възникнали или предоставени за ползване в хода на преки дейности по сътрудничество (както са определени в член 1 от Споразумението) по Споразумението:

               1.

               Освен ако изпълнителните агенти не са решили съвместно друго, се прилагат следните правила за правата върху интелектуалната собственост, създадена или предоставена за ползване от страните в хода на преки дейности по сътрудничество:

                           а)

                           Интелектуалната собственост е изцяло притежание на страната, която я е създала. В случаи, когато интелектуалната собственост е създадена съвместно и не може да се установи делът на двете страни в работата, страните са съсобственици на интелектуалната собственост.

                           б)

                           С изключение на посоченото в параграф 2, страната, притежаваща или предоставяща за ползване интелектуална собственост, предоставя на другата страна правата за достъп, необходими за извършване на преки дейности по сътрудничество. Такива права на достъп се предоставят безвъзмездно.

                           в)

                           С изключение на посоченото в параграф 2, когато страните притежават съвместно интелектуална собственост, всяка страна предоставя на другата неизключително, неотменимо, безвъзмездно разрешение за използване и ползване на тази интелектуална собственост за собствените цели на другата страна.

               2.

               Освен ако изпълнителните агенти не са решили съвместно друго, се прилагат следните правила за авторското право и сродните му права на страните, които права са възникнали или предоставени за ползване от страните в хода на преки дейности по сътрудничество:

                           а)

                           Когато една страна публикува научни и технически данни, информация или резултати, произтичащи от и свързани с дейности по сътрудничество, посредством списания, статии, доклади, книги, интернет или в други форми, включително видеоленти и електронни запаметяващи устройства, публикуващата страна полага всички възможни усилия, за да осигури за другата страна неизключителни, неотменими, безвъзмездни разрешения във всички държави, където има закрила на авторското право, с цел превод, възпроизвеждане, преработване, предаване и публично разпространение на такива произведения. Публикуващата страна обаче няма задължение да осигури такива разрешения от трети лица, за които не е знаела по време на първото публикуване, че притежават интелектуална собственост в такива произведения.

                           б)

                           Във всички публично разпространявани екземпляри на произведение със защитени авторски права по разпоредбите на параграф 2, буква а) се посочва/т името/имената на автора/авторите на произведението, освен ако авторът/авторите изрично откаже/откажат да бъде/бъдат назован/и. В тях ясно се посочва на видимо място признание за съвместната подкрепа на страните.

               3.

               Освен ако изпълнителните агенти не са решили съвместно друго, цялата интелектуална собственост по параграфи 1 и 2 се предоставя без никаква гаранция, изрична или подразбираща се, относно пригодността ѝ за конкретна цел, права или липса на нарушения.

               4.

               Освен ако изпълнителните агенти не са решили съвместно друго, се прилагат следните правила за неразгласената информация на страните:

                           а)

                           Когато на другата страна се съобщава информация, необходима за осъществяване на пряка дейност по сътрудничество, всяка страна посочва информацията, която желае да остане неразгласена („неразгласена информация“).

                           б)

                           Страна, получаваща неразгласена информация, може да съобщи тази информация на свои агенции или на заети в тях лица конкретно с оглед на осъществяването на пряка дейност по сътрудничество. Получаващата страна налага на агенциите, техните служители и трети лица, включително договорни изпълнители и подизпълнители, задължение за запазване поверителността на такава неразгласена информация.

                           в)

                           Само с предварителното писмено съгласие на страната, която предоставя неразгласена информация, другата страна може да разпространява такава неразгласена информация по-широко, отколкото е позволено съгласно параграф 4, буква б). Страните си сътрудничат за разработване на процедури за искане и получаване на предварително писмено съгласие за такова по-широко разпространение. При поискване всяка страна дава такова съгласие в степента, позволена от нейните законови и подзаконови разпоредби.

                           г)

                           Информацията, произлизаща от организирани по споразумението семинари, срещи, назначения на персонал и използване на съоръжения, се разглежда като неразгласена информация, когато се обозначава като такава от предоставящата я страна съгласно параграф 4, буква а).

                           д)

                           Ако една от страните очаква или установи, че няма да бъде в състояние да спази ограниченията и условията за разпространение на информация съгласно настоящото приложение, тя информира незабавно за това другата страна. След това страните се консултират за определяне на подходящ начин на действие.

               5.

               Настоящата договореност може да бъде изменена по взаимно писмено изразено съгласие на изпълнителните агенти.

               6.

               Настоящата договореност поражда действие от деня на влизане в сила на споразумението.